**VARAŽDINSKI DANI RATA U BROJKAMA**

**ODNOS SNAGA NA POČETKU RATNIH DJELOVANJA:**

Ljudstvo i naoružanje:                        32. Korpus JNA:                                Obrana Varaždina:

1. Ljudstvo:                                         1 053                                                   1 040
2. Tenkovi:                                           63                                                         0
3. Oklopna vozila:                               76                                                         4
4. Topovi:                                             55                                                         0
5. Minobacači:                                     26                                                        17
6. Višecijevni bacači raketa                10                                                         0

**BLOKADA KASARNI** – sudjelovanje snaga obrane Varaždina:

* 1)Angažirano bilo više od 1 000 ljudi iz sljedećih postrojbi:
* 2) Policijska uprava Varaždin – više od 200 pripadnika policije;
* 3) Odredi Narodne zaštite – više od 300 pripadnika;
* 4) Zbor narodne garde – više od 280pripadnika;
* 5) Peta bojna 1. A brigade (Vinica) – 60 pripadnika ZNG;
* 6) Postrojbe ZNG Zagreb – 60 pripadnika ZNG
* 7) Čakovec – Odredi narodne zaštite i ZNG – 240 pripadnika;
* 8) Osim borbenih postrojbi bilo je angažirano i više stotina građana na različitim zadacima (logistika, zbrinjavanje stanovništva, civilna zaštita, opskrba….)

**PREGLED PREBJEGLIH VOJNIKA IZ JA I OBJEKATA KOJI SU PREŠLI U RUKE HRVATSKIH ORUŽANIH SNAGA:**

Vojnici koji su pobjegli iz JNA – po danima:

14. 9. – subota             2

15. 9. – nedjelja          26

16. 9. – ponedjeljak    57

17. 9. – utorak            45

Vojnici i oficiri koji su predali svoje naoružanje i napustili varaždinsko područje:

19. 9. – četvrtak – kasarna Jalkovečke žrtve i Dom JNA: 194 vojnika; 27 oficira; 1 liječnik i 1 građanska osoba na službi u JA

20. 9. – petak – vojno skladište na Banjšćini: 60 vojnika i 1 oficir;

                      vojno skladište Barutana (Nova Ves): 22 vojnika i 1 oficir;

22. 9. – nedjelja – kasarna Kalnički partizani i Komanda 32. Korpusa – više od 500 vojnika i oficira.

**TIJEKOM SEDAM DANA BLOKADE I ZAUZIMANJA VOJNIH OBJEKATA 32. KORPUSA JA U VARAŽDINU PREBJEGLO JE ILI SE PREDALO UKUPNO VIŠE OD 930 VOJNIKA I OFICIRA.**

Objekti koji su prešli u ruke Hrvatskih oružanih snaga:

1. Kasarna 15. Maj s pripadajućim objektima (danas Studentski dom)
2. Dom JNA (danas Glazbena škola Varaždin)
3. Kasarna Jalkovečke žrtve (danas Sveučilište Sjever i stambeno naselje)
4. Vojna skladišta na Banjšćini (danas u planu izgradnja Zabavnog centra)
5. Vojna skladišta Nova Ves (danas hladnjača za povrće)
6. Kasarna Kalnički partizani (najveći objekt danas još bez odgovarajuće namjene; u dijelu smještene Udruge proistekle iz Domovinskog rata, a dio se nastoji prenamijeniti za potrebe razvoja Sveučilišta Sjever)
7. Komanda 32. Korpusa JA (danas sjedište Policijske uprave Varaždin)

**DOPRINOS VARAŽDINA OBRANI HRVATSKE U ORUŽJU I RATNOJ TEHNICI**

HRVATSKA (prije Varaždinskih dana rata) VARAŽDIN ZA HRVATSKU:

1. Tenkovi  -         3                                                                       74
2. Transporteri  -  3                                                                       66
3. Teški topovi –   0                                                                       42

Uz to su hrvatske obrambene snage postale bogatije za više tisuća tona streljiva i eksploziva, te oko 250 raznovrsnih vozila i inženjerijskih strojeva; više baterija minobacača, sredstava veze i ostalog ratnog materijala.

**Vrijednost ratne opreme i tehnike u vojnim skladištima tada je procijenjena na najmanje 700 milijuna dolara. Ukupno je predajom Varaždinskog 32. Korpusa JNA hrvatska obrambena moć je povećana sedam puta u odnosu na razdoblje prije 15. rujan 1991.**

Najveći dio ratne opreme i tehnike odmah je upućen na prvu liniju bojišta od Vukovara do Dubrovnika.

**LJUDSKE ŽRTVE**

Tijekom Varaždinskih dana rata **ranjeno je ili ozlijeđeno ukupno 37 osoba** – 26 na strani Hrvatskih oružanih snaga i građana, te 11 osoba – pripadnika JA (njima je liječnička pomoć također pružena u Općoj bolnici Varaždin, iako je ona bila često na meti jugo-oficira iz kasarne Jalkovečke žrtve). **Poginulo je 6 osoba**: tri civilne osobe, dva oficira JA i jedan pripadnik ZNG. U blokadi kasarne Jalkovečke žrtve u srijedu 18. 9. 1991. oko 17 sati snajperskim je hicem **ubijen pripadnik ZNG Ivica Nino Sever iz Ivanca.**

**MATERIJALNE ŠTETE**

Iako su intenzivna razaranja Varaždina trajala svega nekoliko dana, pričinjena je velika materijalna šteta. U neposrednoj blizini dviju kasarni – Jaklovečke žrtve i Kalnički partizani – uništeno je ili do temelja srušeno 30-ak stambenih objekata i kuća, u okolnim ulicama, kao i u gradskom središtu teško je stradalo još više od stotinu objekata, znatno su uništeni proizvodni pogoni Varaždinke, MIV-a i još nekih poduzeća. Ipak, najteže štete u povijesti pretrpjela je varaždinska gradska jezgra i spomenici kulture smješteni u njoj. Metom jugo-oficira u njihovim napadima na grad bila je gotovo 600 godina stara gradska vijećnica, Stari grad, Galerija slika, a potpuno je uništen slikarski atelje akademskog slikara Slavena Macolića u Gajevoj ulici.

**Prema izvješću  Štaba Civilne zaštite ukupno je zaprimljeno više od 240 prijava o ratnim štetama**.

NAPOMENA: Prema podacima iz brošure Varaždinski dani rata (Conbeta, studeni 1991.) i drugih izvora – izradio i pripremio Zlatko Mehun

U Varaždinu, 22. rujna 2016. godine